Republika Slovenija
Vlada Republike Slovenije

Gregorčičeva ulica 20–25, 1000 Ljubljana T: +386 1 478 1000

F: +386 1 478 1607

E: gp.gs@gov.si

http://www.vlada.si/

Številka: 12200-6/2025/3

Datum: 23. 7. 2025

**NACIONALNI IZVEDBENI NAČRT NA PODROČJU SOCIALNEGA VARSTVA 2025 – 2026**

**Uvod**

Državni zbor RS je marca 2022 sprejel Resolucijo o nacionalnem programu socialnega varstva za obdobje 2022 – 2030[[1]](#footnote-1) (v nadaljnjem besedilu: Resolucija), ki je temeljni programski dokument Slovenije na področju socialnega varstva za obdobje do leta 2030. Resolucija določa usmeritve in osnovna izhodišča za delovanje in razvoj sistema socialnega varstva v navedenem obdobju, določa cilje in aktivnosti za dosego teh ciljev, določa razvoj storitev in programov socialnega varstva vključno s cilji do leta 2030, opredeljuje način izvajanja in spremljanja izvajanja Resolucije ter opredeljuje vire (kadrovske in finančne) za doseganje navedenih ciljev in razvoj mreže. Posebno pozornost namenja izvajanju in konkretnemu uresničevanju zastavljenih ciljev dokumenta; določa namreč, da je za neposredno uresničevanje ciljev ReNPSV22−30 treba pripraviti dva nacionalna izvedbena načrta, in sicer prvega za obdobje 2022 – 2025 in drugega za obdobje 2026 – 2030.

Kot posvetovalno telo za pripravo in spremljanje nacionalnih izvedbenih načrtov (v nadaljnjem besedilu: NIN) je Vlada Republike Slovenije (v nadaljnjem besedilu: Vlada RS) imenovala nacionalno koordinacijsko skupino.[[2]](#footnote-2) Ta je sestavljena iz predstavnikov izvajalcev na področju socialnega varstva (vključno s predstavniki nevladnih organizacij, ki jih te predlagajo same), predstavnikov skupin uporabnikov, predstavnikov lokalne skupnosti in različnih sektorjev države ter predstavnika Inštituta Republike Slovenije za socialno varstvo (v nadaljnjem besedilu: IRSSV). Naloge Nacionalne koordinacijske skupine so seznanitev z izvajanjem Resolucije, sodelovanje pri pripravi NIN, spremljanje njihovega izvajanja in predlaganje morebitnih korekcij in sprememb ter poročanje o izvedbi NIN (na podlagi predloga IRSSV) Vladi RS.

Prvi nacionalni izvedbeni načrt je pripravljen za obdobje 2025 – 2026. Poleg uvoda je sestavljen iz dveh delov, in sicer (1) kratkega orisa trenutnih okoliščin in dejavnikov, ki vplivajo na delovanje socialnega sistema in določajo okvir ukrepom za doseganje ciljev Resolucije, vključno z napovedmi do leta 2026 ter (2) preglednic z ukrepi za doseganje treh ključnih ciljev Resolucije.

V preglednicah drugega poglavja NIN so nanizani ukrepi za doseganje vsakega cilja Resolucije posebej. V splošnem ukrepi izhajajo iz področij, ki jih Resolucija za doseganje posameznega ključnega cilja opredeljuje. Pri vsakem ukrepu so navedeni: odgovorni nosilec ukrepa, sodelujoče organizacije, namen ukrepa, vir in okvirna višina finančnih sredstev, rok za izvedbo ukrepa in kazalnik za spremljanje izvajanja ukrepa in/ali učinka le tega. Pred preglednicami z ukrepi po posameznih ciljih so izpostavljeni tisti ukrepi, ki so bili od sprejetja Resolucije do sprejetja prvega nacionalnega izvedbenega načrta že izvedeni.

1. **Trenutne okoliščine in dejavniki, ki vplivajo na delovanje socialnega sistema in določajo okvir ukrepom za doseganje ciljev Resolucije, vključno z napovedmi do leta 2026**

Zadnja leta so tako v Sloveniji kot v mednarodnem okolju zaznamovale številne nepredvidljive okoliščine in dogodki.

Po letih 2020 in 2021, ki jih je v veliki meri zaznamovala pandemija Covid-19 in številni ukrepi za njeno zamejitev, je v letu 2022 pandemija počasi izzvenela (postopno so bili ukinjeni ukrepi za njeno zamejevanje, zbolevanje za Covid-19 ne obremenjuje več zdravstvenega sistema). Kljub temu so nekatere družbene problematike, ki jih je pandemija pospešila oziroma zaostrila, ostale in vplivajo na položaj in dostop do storitev ranljivih skupin. Ena od takih problematik je poslabšan dostop do zdravstvenih storitev, tako v osnovnem zdravstvu (pomanjkanje družinskih zdravnikov, komuniciranje preko spletnih portalov, kar predstavlja težavo predvsem starejši populaciji, pa tudi drugim osebam iz ranljivih skupin, ki imajo slabša znanja uporabe IT in/ali slabši dostop do interneta) kot pri specialističnih obravnavah (čakalne dobe). V obdobju epidemije Covid-19 je še dodatno upadlo zaupanje ljudi v družbene institucije, kar velja tako za Slovenijo (v kateri je zaupanje v institucije primerjalno gledano že tako relativno nizko) kot tudi za druge države EU, in to, kot je pokazala raziskava Evropske fundacije za izboljšanje življenjskih in delovnih razmer, ne le med osebami, ki so v slabšem socialnem oziroma materialnem položaju, ampak tudi med osebami z višjimi dohodki.[[3]](#footnote-3) V obdobju pandemije Covid-19 in okoliščin, ki so jih ustvarjali ukrepi za njeno zamejitev, se je poslabšalo duševno zdravje v populaciji. Raziskava SI-PANDA je pokazala, da je bilo v prvem letu epidemije zaznati povečano pogostost težav v duševnem zdravju (npr. doživljanje anksioznih in depresivnih simptomov) ne glede na stopnjo izobrazbe ljudi, vendar se je v kasnejših obdobjih delež bolj izobraženih oseb, ki so poročale o duševnih stiskah, zmanjševal hitreje kot delež slabše izobraženih oseb s težavami v duševnem zdravju. Prav tako se je duševno zdravje bolj poslabšalo pri mlajših odraslih (v primerjavi z drugimi starostnimi kategorijami).[[4]](#footnote-4) Dolgoročne posledice dogajanja v obdobju epidemije Covid-19 vključujejo tako ohranjanje visoke pojavnosti težav v duševnem zdravju v populaciji kot porast kroničnih nenalezljivih bolezni, pa tudi povečevanje razlik v zdravju med posameznimi skupinami prebivalcev in s tem naraščanje družbenih neenakosti.[[5]](#footnote-5)

V zadnjih letih na gospodarske in družbene razmere v Sloveniji izraziteje vplivajo mednarodne razmere, predvsem vojna v Ukrajini in vojna na Bližnjem vzhodu, kar vpliva na bolj negotove gospodarske razmere tudi v najpomembnejših gospodarskih partnericah Slovenije.

Zaostritev mednarodnih razmer (ruska invazija na Ukrajino konec februarja 2022) je v letu 2022 vplivala na povišanje cen energentov, posledično pa tudi cen hrane in storitev in je pospešila inflacijo, ki se je sicer začela kot posledica pokovidnega odpiranja gospodarstev in dviga zasebne potrošnje. Cene življenjskih potrebščin so naraščale skozi celotno leto 2022, inflacija v Sloveniji pa se je na letni ravni iz 4,9 % v letu 2021 dvignila na kar 10,3 % v letu 2022. Z vidika socialnega položaja ljudi je pomembno, da je bila inflacija najvišja ravno pri osnovnih dobrinah (cene hrane, električne energije, plina in ostalih goriv).[[6]](#footnote-6) V letu 2023 se je inflacija umirjala, na medletni ravni je znašala 4,2 % (letno povprečje 7,4 %), na njeno nižanje pa je vplivalo umirjanje cen surovin, upočasnjena gospodarska aktivnost in denarna politika Evropske centralne banke.[[7]](#footnote-7) UMAR v Jesenski napovedi gospodarskih gibanj 2024 ocenjuje, da se bo medletna inflacija v letu 2024 znižala na 2,3 % (v povprečju leta 2,1 %), ob predpostavki stabilnih razmer na trgih energentov. V letu 2025 se pričakuje ponovno nekoliko povišana inflacija (na 3,3 %), predvsem zaradi izteka začasnih ukrepov za blaženje posledic energetske blaginje in napovedanih dodatnih obdavčitev (alkohol in sladke pijače). Leta 2026 naj bi se inflacija ponovno približala 2 %.[[8]](#footnote-8)

Zaradi višjih cen energentov je v zadnjih letih v Sloveniji bolj izpostavljena tudi energetska revščina, o kateri govorimo pri gospodinjstvih, katerih stroški energije predstavljajo velik delež njihovega dohodka ali pa so prisiljeni zmanjšati rabo energije v svojih gospodinjstvih. Energetska revščina prizadene predvsem gospodinjstva z nizkimi dohodki, k njej pa pripomorejo tudi slabi bivalni pogoji, predvsem neustrezna stanovanja (slabo izolirana, slaba okna, streha, vlaga ipd.) ter energetsko potratne, stare naprave in načini ogrevanja. Vlada RS je v letu 2022 sprejela več ukrepov, s katerimi je naslovila posledice energetske revščine in draginje za najbolj ranljiva gospodinjstva (tista z najnižjimi dohodki), hkrati pa je posegla tudi z ukrepi na področju omejevanja cen energentov in sprejela ukrepe za pomoč gospodarstvu za omilitev posledic energetske krize.[[9]](#footnote-9) Ukrepi za pomoč gospodinjstvom z najnižjimi dohodki so zajemali enkratni energetski dodatek za vse, ki so kadarkoli v obdobju od avgusta 2022 do marca 2023 prejeli denarno socialno pomoč, varstveni dodatek ali so sodili med najšibkejše kategorije invalidov, ter draginjski dodatek za otroke, namenjen družinam, upravičenim do otroškega dodatka (dodatek k otroškemu dodatku v novembru in decembru 2022 ter januarju 2023). Za izboljšanje gmotnega položaja upokojencev in prejemnikov nadomestil iz invalidskega zavarovanja je bil sprejet ukrep izplačila začasnega (za mesec november in december 2022) povečanja pokojnin in prejemkov iz invalidskega zavarovanja (razen dodatka za pomoč in postrežbo in invalidnine za telesno okvaro). Po oceni UMAR so vladni ukrepi za omilitev posledic epidemije v pomladnem obdobju leta 2022 in ukrepi za omilitev posledic draginje v jesenskem času istega leta preprečili večji realni upad razpoložljivega dohodka gospodinjstev.[[10]](#footnote-10)

V zadnjih letih v Sloveniji (kot tudi v drugih državah) prihaja do vremenskih ujm, ki povzročajo precejšnja lokalna oziroma regionalna opustošenja (poplave, neurja, suše ipd.) in vplivajo tako na gospodarske razmere kot na socialni položaj ljudi na prizadetih območjih. V avgustu 2023 se je Slovenija soočila z najobsežnejšimi poplavami in plazovi v zgodovini samostojne države. Prizadetih je bilo 183 od 212 občin, ocena škode pa je znašala približno 9,9 milijard evrov.[[11]](#footnote-11) Bivanjske in življenjske razmere ljudi na prizadetih območjih so se bistveno poslabšale, hkrati pa taka naravna ujma predstavlja velik finančni oziroma proračunski izziv za državo, kar vpliva na makroekonomske okoliščine v več letih.

Gospodarske razmere v Sloveniji so se po zaostritvi v prvem valu epidemije Covid-19 že v letu 2021 izboljšale, na kar so precej vplivati tudi obsežni interventni ukrepi Vlade RS. Ugoden trend gospodarskih gibanj se je nadaljeval še v prvem delu leta 2022 (hitro gospodarsko okrevanje in sorazmerno visoka zasebna potrošnja po sprostitvi epidemičnih omejitev), nato pa je od druge polovice leta 2022 ter tudi v letih 2023 in 2024 sledila umiritev gospodarske rasti. Na umirjanje gospodarske aktivnosti je pomembno vplivala energetska kriza zaradi vojne v Ukrajini in visoka inflacija, ki je zmanjšala kupno moč prebivalstva, v zadnjem obdobju pa tudi kriza na Bližnjem vzhodu in mednarodna negotovost, zaradi katere se je gospodarska aktivnost umirila (zmanjšala rast BDP) v državah, ki so najpomembnejše trgovske oz. gospodarske partnerice Slovenije (Nemčija, Avstrija, Italija, Francija; na slovenske gospodarske razmere vplivajo zlasti težave v nemški avtomobilski industriji, saj je veliko podjetij v Sloveniji vključenih v njihove dostavne verige). Gospodarska rast (rast BDP) v Sloveniji je v letu 2022 znašala 2,5 % (in je bila tako pod povprečjem rasti v državah EU, ki je znašalo 3,4 %[[12]](#footnote-12), v letu 2023 pa 2,1 % (ponovno višja kot v povprečju EU, kjer je znašala 0,4 %). V letu 2023 je BDP Slovenije na prebivalca po kupni moči dosegel 91 % povprečja EU, kar je Slovenijo uvrščalo na 15. mesto med 27. državami članicami EU glede na višino BDP na prebivalca po kupni moči.[[13]](#footnote-13)

Za leto 2024 UMAR v Jesenski napovedi gospodarskih gibanj za leto 2024 ocenjuje rast BDP v Sloveniji na 1,5 %, v letih 2025 in 2026 pa spet pričakuje višjo rast BDP (2,4 % oziroma 2,5 %). Višja rast BDP v prihodnjih dveh letih se pričakuje predvsem zaradi pričakovane višje rasti tujega povpraševanja in posledično krepitve rasti izvoza in dodane vrednosti v predelovalnih dejavnostih. Pričakuje se tudi več investicij, vključno z visoko investicijsko aktivnostjo države (ureditev protipoplavne zaščite in obnove, investicije iz sredstev Načrta za okrevanje in odpornost). Še vedno pa velik izziv za gospodarsko rast predstavlja pomanjkanje ustrezne delovne sile zaradi demografskih sprememb in počasnega odzivanja na potrebe po novih znanjih in spretnostih.

Zaposlovanje v Sloveniji že vrsto let narašča, brezposelnost pa se znižuje. V letu 2021 je bilo prvič več kot 900 tisoč formalno delovno aktivnih oseb, v letu 2023 jih je bilo povprečno mesečno že 933.738 in v prvih osmih mesecih leta 2024 povprečno mesečno 943.614 oseb. Tako v letu 2023 kot v letu 2024 je bila rast zaposlenosti 1,3 %. Višjo rast zaposlenosti sicer omejuje pomanjkanje domače delovne sile. Ob izrazitem pomanjkanju delovne sile na domačem trgu dela se povečuje zaposlovanje tujih državljanov; glede na pomanjkanje kadra v slabše plačanih poklicih oz. v delovno intenzivnih dejavnostih se v Sloveniji zaposlujejo predvsem državljani s področja bivše države SFRJ in drugih držav, ki so gospodarsko manj razvite kot Slovenija.[[14]](#footnote-14) V letu 2024 je ZRSZ na novo izdal 17.872 delovnih dovoljenj, vseh veljavnih delovnih dovoljenj pa je bilo 46.505.[[15]](#footnote-15) V novembru 2024 je bilo po podatkih SURS med delovno aktivnimi (brez kmetov) že 15,9 % tujih državljanov (okoli 148.000 oseb).[[16]](#footnote-16)

Brezposelnost v Sloveniji upada že daljše obdobje, v zadnjih letih pa dosega najnižjo raven kadarkoli samostojni Sloveniji. Stopnja anketne brezposelnosti v letu 2024 je bila le še 3,7 %, UMAR pa v Jesenski napovedi gospodarskih gibanj za leto 2024 tudi za leti 2025 in 2026 napoveduje, da bo ostala na približno isti ravni (3,7 % v 2025 in 3,6 % v 2026). Izrazito je upadla tudi registrirana brezposelnost, ki je konec leta 2023 znašala le še 5 %, upadala pa je tudi v letu 2024. Decembra 2024 je bilo po podatkih Zavoda RS za zaposlovanje 47.038 registrirano brezposelnih oseb, med katerimi je bilo 52,7 % moških, 35,3 % starejših od 50 let in 21,3 % mladih (15–29 let), 14,8 % (delno) invalidnih oseb in 38,7 % dolgotrajno brezposelnih oseb.[[17]](#footnote-17)

Strukturna neskladja na trgu dela in pomanjkanje delovne sile so predvsem posledica demografskih sprememb, saj se v Sloveniji že od leta 2012 intenzivno spreminja starostna struktura prebivalstva tako, da se povečuje delež starejših. Poleg pomanjkanja delovne sile prihaja tudi do njenega staranja (več starejših zaposlenih), s čimer se bodo delodajalci v prihodnje morali bolj sistematično soočiti. UMAR ob demografskih izzivih opozarja tudi na počasno odzivanje na potrebe po novih znanjih, veščinah in spretnostih, ki so potrebni za višjo produktivnost in preobrazbo gospodarstva. Kljub dobri izobraženosti prebivalstva v Sloveniji so namreč znanja, veščine in spretnosti premalo usklajene s potrebami. Pri tem bo pomembno povečati vključenost odraslih v vseživljenjsko učenje, pozornost pa nameniti tudi pridobivanju delovne sile iz tujine.[[18]](#footnote-18)

Kljub predvideni rasti gospodarske aktivnosti v letih 2025 in 2026 se zaposlenost ne bo bistveno okrepila zaradi že visoke ravni in omejitev na strani ponudbe delovne sile, upočasnilo se bo tudi upadanje brezposelnosti. Participacija na trgu dela se bo še naprej postopoma povečevala zlasti v starostni skupini 55−64 let, nekoliko tudi v skupini 20−24 let, kjer je podpovprečna. UMAR ocenjuje, da je obseg domače delovne sile, ki bi bila potencialno na voljo za zaposlitev (tako brezposelne kot tudi neaktivne osebe), zelo majhen.[[19]](#footnote-19)

Ob sicer sorazmerno ugodnih napovedih gospodarskih gibanj in razmer na trgu dela za leti 2025 in 2026 bo tako pomanjkanje delovne sile največji zaviralni dejavnik razvoja. Pomanjkanje delovne sile je veliko tudi na področju socialnega varstva in lahko predstavlja dejavnik tveganja za uresničevanje zavez iz ReNPSV22–30, še posebej na področju dolgotrajne oskrbe, kjer se mora v prihodnjih letih pospešiti razvoj različnih storitev dolgotrajne oskrbe, za katere bodo potrebni ustrezni kadri, še posebej na področju razvoja storitev v skupnosti.

1. **Ukrepi za doseganje treh ključnih ciljev Resolucije**

V nadaljevanju so nanizani ukrepi za uresničevanje treh ključnih ciljev Resolucije, in sicer za izvedbeno obdobje 2025–2026.

1. **Cilj: Zmanjševanje tveganja revščine in povečevanje socialne vključenosti**

Za doseganje prvega cilja Resolucija določa številne aktivnosti na štirih prednostnih področjih (1 - Posodobitev in povečanje odzivnosti sistema socialnega varstva, 2 - krepi za preprečevanje tveganja revščine in socialne izključenosti otrok in mladih in 3 - Ukrepi za zmanjševanje tveganja brezposelnosti in ohranjanje povezanosti težje zaposljivih posameznikov s trgom dela). Ukrepi za doseganje prvega cilja Resolucije (spodnja tabela) so strukturirani po navedenih prednostnih področjih, ukrepi za doseganje drugega in tretjega cilja (zadnji dve tabeli) pa nimajo take strukture, ampak v splošnem zasledujejo smernice in ključna področja, ki bodo prispevala k uresničevanju teh dveh ciljev Resolucije.

V času od sprejetja Resolucije do sprejetja prvega nacionalnega izvedbenega načrta je bilo nekaj zastavljenih ukrepov za doseganje prvega cilja že izvedenih. V okviru posodobitve in povečanja odzivnosti sistema socialnega varstva je bila tako posodobljena socialnovarstvena storitev osebna pomoč (normativ storitve) z namenom vsebinske razširitve storitve (vključitev priprave na socialno aktivacijo) in vpeljave sodobnih socialno delavskih pristopov. Narejena je bila tudi evalvacija po dobrem letu izvajanja posodobljene osebne pomoči. Na področju preprečevanja tveganja revščine in socialne izključenosti starejših so na MDDSZ za osebe, ki uveljavljajo pravico do varstvenega dodatka, poenostavili postopek uveljavitve pravice. Zmanjšali so breme dokazil ob oddaji vloge in zagotovili, da centri za socialno delo (v nadaljnjem besedilu: CSD) podatke pridobijo iz obstoječih evidenc. Kot podlaga za spremembo Pravilnika za oblikovanje cen socialnovarstvenih storitev pa je bila pripravljena analiza za poenotenje cene storitve pomoči na domu za uporabnike na državni ravni.

| 1. **Cilj: Zmanjševanje tveganja revščine in povečevanje socialne vključenosti** | | | | | | | | |
| --- | --- | --- | --- | --- | --- | --- | --- | --- |
| **Področje:** | **Ukrepi** | **Namen ukrepa** | **Nosilec ukrepa** | **Sodelujoči** | **Finančni vir** | **Ocena finanč. sredstev** | **Rok izvedbe** | **Kazalnik-i** |
| **1.1: Posodobitev in povečanje odzivnosti sistema socialnega varstva** | *Ukrep 1.1.1:*  *Digitalizacija na področju pravic iz javnih sredstev* | Nadgraditi sistem za učinkovitejše posredovanje odločb in elektronsko vročanje odločb CSD - jev preko IS Krpan oziroma prihraniti pri materialnih stroških ter stroških poštnine.  MDDSZ | MDDSZ | MJU | Proračun RS – sredstva za financiranje redne dejavnosti in OP EKP 2021-2027 (DI) | V letih 2025 in 2026 900.000 EUR. | 31. 12. 2026 | - Razbremenitev CSD s poenotenjem načina tiska in odpreme odločb;  - 30% delež elektronsko vročanje odločb za letne pravice. |
| *Ukrep 1.1.2:*  *Posodobitev (noveliranje) Pravilnika o merilih za določitev višine nagrade in za povrnitev stroškov za delo zastopnika pravic oseb na področju duševnega zdravja* | Institut zastopnika pravic na področju duševnega zdravja je potrebno posodobiti skladno s spremenjenimi potrebami oseb s težavami v duševnem zdravju in njihovim zastopanjem, tudi kot odgovor na spremenjene družbene razmere (epidemija) ter ga umestiti primerjalno z podobnimi instituti. | MDDSZ | Zastopniki pravic oseb na področju duševnega zdravja | Proračun RS – sredstva za financiranje redne dejavnosti | V letu 2025 20.000 EUR | 31. 12. 2025 | Sprejete spremembe Pravilnika o merilih za določitev višine nagrade in za povrnitev stroškov za delo zastopnika pravic oseb na področju duševnega zdravja |
| *Ukrep 1.1.3: Izvedba analize o možnostih za dodelitev plačila stroškov energije osebam z nizkimi dohodki pred ogrevalno sezono* | Preučitev možnosti za dodelitev plačila stroškov energije pred ogrevalno sezono ter preučitev možnosti za razširitev namena izredne denarne socialne pomoči za zmanjševanje energetske revščine. | MDDSZ | CSD, MOPE, MF, Eko sklad, neformalna mreža za informiranje in ozaveščanje, humanitarne organizacije | Proračun RS - sredstva za financiranje redne dejavnosti | Dodatna sredstva niso predvidena | 31. 12. 2025 | Izvedena analiza in pripravljene podlage za zakonske spremembe. |
| **1.2: Ukrepi za preprečevanje tveganja revščine in socialne izključenosti otrok in mladih** | *Ukrep 1.2.1:*  *Letno poročilo o socialnem položaju v Sloveniji, ki vključuje poglavje o položaju otrok in družin* | Namen je spremljanje položaja različnih tipov družin in oblikovanje ukrepov za družine, ki se začasno znajdejo ali živijo v okoliščinah, zaradi katerih so še posebej ranljive. | MDDSZ | IRSSV | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2025/2026 (letno poročilo) | Letno poročilo o socialnem položaju, ki vključuje poglavje o položaju otrok in družin (objavljeno na spletni strani MDDSZ in IRSSV) |
| *Ukrep 1.2.2:*  *Izvajanje Akcijskega načrta Republike Slovenije za jamstvo za otroke 2022 - 2030* | Cilj dokumenta je vzpostavitev enakih priložnosti za vse otroke ter preprečevanje medgeneracijskega prenosa revščine. 62 ukrepov je usmerjenih v krepitev blaginje otrok, zagotovitev enakih možnosti in pravic za vse otroke, krepitev njihove zaščite in varstva ter izboljšanje možnosti vključevanja in sodelovanja otrok. | MDDSZ | MVI  MZ  NIJZ  MSP | Proračun RS, različni mehanizmi evropskih virov financiranja | Finančna sredstva so zagotovljena v okviru že sprejetega Akcijskega načrta RS za jamstvo za otroke 2022 – 2030 (2025: 6.783.000 in 2026: 9.283.000) | 15. 3. 2026/2028/2030 (2-letna poročila) | Izvajanje ukrepov Akcijskega načrta RS za jamstvo za otroke 2022 - 2030 |
| **1.3.: Ukrepi** **za zmanjševanje tveganja brezposelnosti in ohranjanje povezanosti težje zaposljivih posameznikov s trgom dela** | *Ukrep 1.3.1:* *Vzpostavitev sodelovanja med ključnimi institucijami na področju socialnega varstva* | Celostna podpora in pomoč dolgotrajnim prejemnikom denarne socialne pomoči. V ta namen bo pripravljen protokol sodelovanja med institucijami (ZRSZ, CSD) pri skupni obravnavi uporabnikov iz te ciljne skupine. Protokol sodelovanja, uvajanje sprememb ter mreženje v okolju bo preverjeno v praksi v dveh pilotnih okoljih (eno iz KRVS in drugo iz KRZS). | MDDSZ,  ZRSZ | Predstavniki zainteresirane javnosti,  predstavniki strokovne javnosti. | OP EKP 2021-2027 | V letu 2025: 234.850 EUR  V letu 2026: 234.850 EUR | Priprava protokola sodelovanja med instituc.: 31. 12. 2025.  Izvedba protokola sodelovanja med instituc. ter mreženja v okolju v dveh pilotnih okoljih: 31. 12. 2027. | Pripravljen (potrjen) protokol sodelovanja med institucijami z namenom celostne podpore in pomoči dolgotrajnim prejemnikom denarne socialne pomoči.  Do konca leta 2027: opravljena pilotna izvedba sodelovanja med institucijami v dveh pilotnih okoljih (KRVS in KRZS) |
| *Ukrep 1.3.2: Socialna aktivacija z namenom približevanja ciljnih skupin trgu dela* | Izvajanje programov socialne aktivacije, ki so namenjeni dolgotrajno brezposelnim ter drugim osebam s kompleksnimi socialnimi problematikami in ranljivostmi, zaradi katerih so težko zaposljivi ali nezaposljivi. Izvajalci programov so bili izbrani na javnem razpisu za SA+ v letu 2024 (19 izvajalcev), programi so se začeli izvajati septembra 2024 (izvajali se bodo do leta 2027). | MDDSZ | CSD in UD, izvajalci programov izbrani na JR, delodajalci in ostali deležniki. | ESS+/SLO | 5 mio EUR na leto | 31. 12. 2026.  Izvajanje ukrepa se bo nadaljevalo tudi v letu 2027. | Število oseb po spolu iz ranljivih ciljnih skupin, vključenih v programe socialne aktivacije z namenom približevanja trgu dela: ciljna vrednost 4.320 vključenih oseb.  25 % oseb iz ranljivih skupin, ki so bile vključene v programe, v pozitivnih izhodih (oz. 1.080 oseb). |
| *Ukrep 1.3.3:*  *Projektno učenje mlajših odrasli – PUM-O+* | Namen operacije je opolnomočenje mlajših odraslih v starosti od 15. do 29. leta starosti, ki niso zaposleni, niti se ne izobražujejo oz. jim grozi izpad iz izobraževalnega sistema (t.i. NEET) ,za nadaljevanje izobraževanja za pridobitev izobrazbe ter za vstop na trg dela, kar bo prispevalo k povečevanju njihove zaposljivosti, socialni vključenosti ter doseganju enakih možnosti. | MDDSZ | ZRSZ, zunanji izvajalci | ESS+/SLO | 2,5 mio EUR v letu 2025 in 2,5 mio EUR v letu 2026 | 31. 12. 2026.  Izvajanje ukrepa se bo nadaljevalo do konca leta 2028. | Št. udeležencev - brezposelnih, vključno z dolgotr. brezposelnimi:  KRVS: 990  KRZS: 810  Predvideni kazalniki rezultata: udeleženci, ki imajo po zaključku sodelovanja zaposlitev: KRVS: 11 %; KRZS: 6 %  Predvideni kazalniki rezultata: udeleženci, ki so po zaključku sodelovanja vključeni v izobraževanje ali usposabljanje:  KRVS: 10 %  KRZS: 13 % |

1. **Cilj: Izboljšanje razpoložljivosti in pestrosti ter zagotavljanje dostopnosti in dosegljivosti storitev in programov**

Resolucija za uresničevanje drugega cilja opredeljuje osem področij, na katerih se bodo izvajali ukrepi. Ta so: 1 - zagotavljanje mrež raznolikih storitev in programov, ki so povezani, komplementarni in delujejo skladno z načeli in vodili te Resolucije (so dostopni enakomerno po vsej Sloveniji pod enakimi finančnimi in strokovnimi pogoji, razpoložljivi, dosegljivi vključno z možnostmi uporabe sodobne informacijsko-komunikacijske tehnologije; so usmerjeni predvsem v skupnostne oblike dela); 2 - spodbujanje in razvoj ter uvajanje inovativnih pristopov na področju javnih, razvojnih, eksperimentalnih in dopolnilnih programov socialnega varstva, prednostno zasnovanih na konkretnih potrebah uporabnikov (denimo bivalne enote, krizne nastanitve, delo z uporabniki s kompleksnimi stiskami in pridruženimi težavami v duševnem zdravju, podpora osebam z demenco, njihovim družinskim članom in oskrbovalcem); 3 - vzpostavitev celostnih in kakovostnih storitev za posameznega uporabnika; 4 - umeščanje javnih socialnovarstvenih programov v javno mrežo kot oblika skupnostnih storitev oziroma skupnostne podpore; 5 - zagotavljanje sodelovanja države, lokalnih skupnosti, uporabnikov in izvajalcev pri definiranju mreže javnih storitev in programov v lokalni skupnosti; 6 - sodelovanje pri uvedbi enotnega sistema dolgotrajne oskrbe s povezanimi zdravstvenimi in socialnimi storitvami za vse, ki potrebujejo dolgotrajno oskrbo; ob tem razvoj dodatnega sistema socialne oskrbe za osebe, ki ne bodo dosegale vstopnega praga za pridobitev pravic iz dolgotrajne oskrbe; 7 - izboljšanje informiranja in ozaveščanja potencialnih uporabnikov o možnostih za vključitev v storitve in programe; 8 - zagotavljanje pluralnosti in pestrosti izvajalcev storitev in programov ter poudarek na spodbujanju vključevanja prostovoljcev. Gre za smernice in področja, iz katerih izhajajo spodaj nanizani ukrepi, ki bodo prispevali k uresničevanju drugega ključnega cilja Resolucije.

V času od sprejetja Resolucije do sprejetja prvega nacionalnega izvedbenega načrta je bilo nekaj zastavljenih ukrepov že izvedenih. Tako je IRSSV ukrep Podpora ustanovam in organizacijam v procesu preobrazbe in uvajanju sprememb deinstitucionalizacije začel izvajati že v letu 2023 in ga zaključil v letu 2024. Ob podpori se je v okviru tega procesa v bolj neodvisne oblike življenja preselilo 28 ljudi. Realiziran je bil tudi ukrep nadgradnje obravnave otrok in mladostnikov s kombinacijo prevladujočih težav v duševnem zdravju ter motenj v duševnem in telesnem razvoju.

| 1. **Cilj: Izboljšanje razpoložljivosti in pestrosti ter zagotavljanje dostopnosti in dosegljivosti storitev in programov** | | | | | | | |
| --- | --- | --- | --- | --- | --- | --- | --- |
| **Ukrepi:** | **Namen ukrepa** | **Nosilec ukrepa** | **Sodelujoči** | **Finančni vir** | **Ocena finanč sredstev** | **Rok izvedbe** | **Kazalnik-i** |
| *Ukrep 2.1: Širitev mreže institucionalne oskrbe in izboljšanje bivalnih pogojev in tehničnih zahtev v institucionalnem varstvu, vključno s prilagojenimi kapacitetami za osebe z demenco in varovanimi oddelki* | Izboljšanje dostopnosti do institucionalnega varstva in izboljšanje prostorskih pogojev za kakovostno izvajanje storitev ter prilagoditev socialnovarstvenih storitev, tudi za osebe z demenco in za osebe, ki morajo biti zaradi svojih potreb, povezanih s težavami v duševnem zdravju, nepretrgoma deležni posebne zaščite in varstva ter oddelka oziroma zavoda ne morejo zapustiti po lastni volji. | MSP | DSO, PSVZ, VDC, CUDV | Proračun RS | Leto 2025: 39.994.058 EUR,  leto 2026: 45.000.000 EUR  Opomba: cca 10% navedenih sredstev bo namenjeno širitvi in modernizaciji mest za osebe z demenco | 31. 12. 2026 | Število institucij z modernizirano infrastrukturo,  število dodatnih mest za osebe z demenco in dodatnih mest za osebe, ki morajo biti zaradi svojih potreb, povezanih s težavami v duševnem zdravju, nepretrgoma deležni posebne zaščite in varstva ter oddelka oziroma zavoda ne morejo zapustiti po lastni volji. |
| *Ukrep 2.2.: Izvajanje projekta Center za usmerjanje deinstitucionalizacije* | Z ustanovitvijo Centra za deinstitucionalizacijo pri IRSSV zagotoviti, da bo DI potekala koordinirano. Zagotoviti podporo zavodom, lokalnim skupnostim in drugim pri vzpostavljanju skupnostnih služb. | MSP | IRSSV | OP EKP 2021 - 2027 | Leto 2025: 672.656 EUR,  Leto 2026: 682.017 EUR | 31. 12. 2026  Ukrep se bo sicer izvajal do leta 2028 | Št. javnih ustanov, ki so dobile podporo;  št. usposobljenih zaposlenih v socialnem varstvu in zdravstvenem varstvu |
| *Ukrep 2.3.: Vzpostavitev multidisciplinarnih timov* | Vzpostavitev multidisciplinarnih timov, ki bodo skrbeli za povezovanje v lokalni skupnosti, vzpostavitev storitev v skupnosti na posameznem območju, svetovali uporabnikom pri preselitvi iz institucije in preprečevali institucionalizacijo | MSP | IRSSV, PSVZ, CUDV, NVO, CSD | OP EKP 2021 - 2027 | Leto 2025: 5.000.000 EUR,  leto 2026: 5.000.000 EUR | 31. 12. 2026  Ukrep se bo sicer izvajal do leta 2028 | Število vzpostavljenih multidisciplinarnih timov;  Število organizacij, ki so dobile podporo za vzpostavitev multidisciplinarnih timov |
| *Ukrep 2.4.: Delovanje Centra za zagovorništvo* | Ustanovitev in delovanje Centra za zagovorništvo, ki bo nudil vrstniško podporo, zagovorništvo in glas vsem, ki so v institucijah, v procesu preselitve ali v domačem okolju ter hkrati skrbel tudi za promocijo deinstitucionalizacije na nacionalni ravni | MSP | IRSSV | OP EKP 2021 - 2027 | Leto 2025: 500.000 EUR,  leto 2026: 500.000 EUR | 31. 8. 2026  Ukrep se bo sicer izvajal do leta 2028 | Število vključenih uporabnikov,  izvedena kampanja |
| *Ukrep 2.5.: Vzpostavitev stanovanjskih skupin ali samostojnih stanovanj (za 1 do 6 uporabnikov) za izvedbo deinstitucionalizacije SV zavodov* | Izgradnja, najem ali odkup bivanjskih površin (stanovanj za 1 do 6 uporabnikov) za preselitev uporabnikov iz institucij | MSP | PSVZ, VDC, CUDV, izbrani izvajalci | OP EKP 2021 - 2027 | Leto 2025: 1.390.000 EUR,  leto 2026: 1.668.000 EUR | 31. 12. 2026  Ukrep se bo sicer izvajal do leta 2028 | število preseljenih uporabnikov – najmanj 100,  število kupljenih ali izgrajenih stanovanj – najmanj 20,  število zaprtih zavodov -1,  izvedeni javni razpisi |
| *Ukrep 2.6: Razvoj novih oblik pomoči osebam z demenco in njihovim skrbnikom:*  *Izgradnja treh skupnostnih centrov za demenco (pilotni projekt)* | Pilotno preizkusiti nove oblike pomoči v obliki skupnostnih centrov, ki bodo zagotavljala izobraževanje, osveščanje, storitve osebam z demenco ter podporo skrbnikom. | MSP | MZ, Združenje Spominčica, lokalne skupnosti, izbrani izvajalci | OP EKP 2021-2027 | Leto 2025: 914.750 EUR,  leto 2026: 1.097.700 EUR | 31. 12. 2026 | Izveden javni razpis in izvajanje pilotnega projekta |
| *Ukrep 2.7: Organizacija izobraževanj in usposabljanj za zaposlene, ki zagotavljajo paliativno oskrbo* | Zagotovljena kvalitetna paliativna oskrba za uporabnike v institucionalnem varstvu. | MSP, SZS | MZ | Proračun RS | Leto 2025: 1.500 EUR,  leto 2026: 1.500 EUR | 31. 12. 2026 | Izvedena izobraževanja s področja paliativne oskrbe. |
| *Ukrep 2.8: Sistemska nadgradnja storitev za osebe po pridobljeni možganski poškodbi ali okvari in javne mreže izvajalcev* | Preprečevanje dolgotrajne odvisnosti od oskrbe z zagotavljanjem pravočasne obravnave po možganski poškodbi ali okvari, razvoj skupnostnih oblik storitev ter povečevanje socialne vključenosti oseb po pridobljeni možganski poškodbi ali okvari.  Pripravljene bodo smernice in protokoli za izvajanje psihosocialne rehabilitacije in usposabljanja za življenje oseb po pridobljeni možganski poškodbi ali okvari ter izvedli pilotni projekt. | MSP  MZ | Specializirani izvajalci na področju storitev za osebe po pridobljeni možganski poškodbi ali okvari | Proračun RS (v okviru obstoječih proračunskih postavk)  Splošni dogovor oz. letna uredba o programih storitev obvez. zdr. zavarovanja, zmogljivostih, potrebnih za njegovo izvajanje, in obsegu sredstev | Leto 2025: 2.230.000 EUR,  leto 2026: 2.630.000 EUR | 31. 12. 2026 | Povečanje dostopnosti do storitev: število novo razpoložljivih območij/novo razpoložljivih kapacitet/enot (2 enoti).  Povečanje števila specializiranih izvajalcev: število izvajalcev storitev za osebe po pridobljeni možganski poškodbi ali okvari. |
| *Ukrep 2.9: Priprava analize in strokovnih podlag za integracijo nekaterih zdravstvenih storitev v socialnovarstveno storitev vodenja, varstva in zaposlitve pod posebnimi pogoji v VDC in CUDV* | Priprava možnih rešitev za omogočanje integrirane dnevne storitve uporabnikom z motnjami v duševnem in telesnem razvoju ter drugimi oviranostmi, spodbujanje skupnostnih oblik storitev, preprečevanje socialne izključenosti  Uporabnikov. | MSP, MZ, ZZZS | Izvajalci na področju storitev varstveno delovnih centrov in zavodov za usposabljanje | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2026 | Pripravljena analiza in strokovne podlage. |
| *Ukrep 2.10: Priprava analize in strokovnih podlag za nadgradnjo in posodobitev storitve za pomoč na domu družini, ki skrbi za otroka ali mladostnika z zmernimi, težjimi, težkimi in več motnjami v duševnem in telesnem razvoju.* | Priprava možnih rešitev za usklajevanje družinskih razmerij uporabnikov in razbremenitev družin, vključevanje staršev in svojcev v oskrbo, dvig kakovosti življenja družin uporabnikov, deinstitucionalizacija – odlaganje 24 urnih namestitev v institucionalno varstvo CUDV, spodbujanje skupnostnih oblik storitev ter  izvedba pilotnega projekta | MSP, IRSSV, | Zavodi za usposabljanje. | Proračun RS | Leto 2025: 400.000 EUR,  leto 2026: 400.000 EUR | 31. 12. 2026 | Priprava analize in strokovnih podlag. |
| *Ukrep 2.11: Širitev mreže/kapacitet storitve vodenja, varstva in zaposlitve pod posebnimi pogoji ter storitve 16-urnega institucionalnega varstva* | Spodbujanje skupnostnih oblik storitev in socialnega vključevanja, povečanje dostopnosti do storitev ter priprava načrta pokritosti mreže in dostopnosti do storitev | MSP | Izvajalci na področju storitev varstveno delovnih centrov in zavodov za usposabljanje | Proračun RS (obstoječe proračunske postavke v okviru redne dejavnosti) | Leto 2025: 3.600.000 EUR,  leto 2026: 3.600.000 EUR | 31. 12. 2026  (vsako leto po 100 vključitev oziroma dodatnih mest za uporabnike in dodatne zaposlitve) | Število novih dislociranih enot VDC in CUDV ter število novih vključitev v storitve. |
| *Ukrep 2.12: Spodbujanje in razvoj ter uvajanje inovativnih pristopov na področju javnih, razvojnih, eksperimentalnih in dopolnilnih programov socialnega varstva, prednostno zasnovanih na konkretnih potrebah uporabnikov* | Okrepitev/širitev mreže programov | MDDSZ | Izvajalci socialnovarstvenih programov | Proračun RS | V letu 2025: 26.250.000 EUR,  v letu 2026: 27.026.800 EUR. |  | Okrepljena/razširjena mreža programov glede na obstoječe stanje (leto 2022) |
| Širitev mreže nastanitvenih programov | MDDSZ | Izvajalci socialnovarstvenih programov | Proračun RS | Za 12 % povečano število socialnovarstvenih programov glede na obstoječe stanje (leto 2022) |
| Širitev mreže programov psihosocialne podpore | MDDSZ | Izvajalci socialnovarstvenih programov | Proračun RS | 31. 12. 2026 | Za 15 % povečano število socialnovarstvenih programov glede na obstoječe stanje (leto 2022) |
| Širitev mreže programov za aktivno in kakovostno preživljanje prostega časa | MDDSZ | Izvajalci socialnovarstvenih programov | Proračun RS | Za 5 % povečano števila socialnovarstvenih programov glede na obstoječe stanje (leto 2022) |
| Širitev mreže programov, ki delujejo po načelih samopomoči | MDDSZ | Izvajalci socialnovarstvenih programov | Proračun RS | Za 10 % povečano število socialnovarstvenih programov glede na obstoječe stanje (leto 2022) |
| Širitev mreže programov preventive in drugih programov | MDDSZ | Izvajalci socialnovarstvenih programov | Proračun RS | Za 10 % povečano število socialnovarstvenih programov glede na obstoječe stanje (leto 2022) |
| *Ukrep 2.13:*  *Umeščanje javnih socialnovarstvenih programov v javno mrežo kot oblika skupnostnih storitev oz. skupnostne podpore* | Opraviti analizo glede možnih načinov prehoda (npr. podelitve koncesij, ustanovitev javnega zavoda ipd.).  Postopen prehod javnih, verificiranih nastanitvenih SV programov v javno mrežo (nastanitveni programi z vsaj enim uspešno izvedenim 7-letnim financiranjem);  Sprejem pravnih podlag in sprememb/dopolnitev zakonodaje (zakon, podzakonski predpisi) za postopno umeščanje  Celostna posodobitev evalvacij javnih SV programov | MDDSZ | Izvajalci socialnovarstvenih programov, IRSSV | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2026 | Opravljena analiza glede možnih načinov prehoda verificiranih SV programov v javno mrežo.  Prehod nastanitvenih javnih, verificiranih SVP v javno mrežo.  Sprejete ustrezne pravne podlage (spremembe  Zakona o socialnem varstvu in Pravilnika o sofinanciranju socialnovarstvenih programov).  Posodobljen sistem evalvacije JSV programov. |
| *Ukrep 2.14:*  *Posodobitev in nadgradnja socialnovarstvenih storitev, ki jih izvajajo centri za socialno delo* | V okviru nadaljevanja reorganizacije CSD je zaradi spremenjenih in vse bolj kompleksnih potreb ljudi potrebna nadgradnja in posodobitev SV storitev. | MDDSZ | SCSD, CSD, IRSSV, FSD | Proračun RS – sredstva za financiranje redne dejavnosti | Dodatna sredstva niso predvidena | 30. 6. 2025 (imenovane delovne skupine za vsaj eno SVS),  31. 3. 2026 (izvedena analiza),  30. 12. 2026 (vsebinska nadgradnja vsaj ene SVS) | Imenovane delovne skupine za vsaj eno SVS,  izvedena analiza,  vsebinska nadgradnja vsaj ene SVS. |
| *Ukrep 2.15:*  *Zagotovitev izvajanja mobilne službe na vseh CSD s terenskim delom* | Strokovno delo na področju socialnega varstva je potrebno izvajati predvsem in tudi na terenu, saj se tako hitreje  ugotovi stiske ljudi in pogosto prepreči nastanek hujših težav. | MDDSZ | CSD, SCSD, FSD | OP  2021-2027 | 1,5 mio EUR v letu 2025 in 2,5 mio EUR v letu 2026. | 31. 12. 2026 | Zagotovljeni kadrovski in drugi pogoji za delovanje mobilne službe na CSD,  pripravljene vsebine dela te službe, pooblastila in predlog posodobitve organizacije dela. |
| *Ukrep: 2.16:*  *Posodobitev vsebin in izvedba izobraževanj za izpit za zastopnike pravic oseb na področju duševnega zdravja in za izpit za koordinatorje obravnave v skupnosti* | Pred opravljanjem dela morajo zastopniki pravic oseb na področju duševnega zdravja in koordinatorji obravnave v skupnosti opraviti ustrezno izobraževanje in izpit. Potrebna je posodobitev vsebin izobraževanja glede na spremenjene potrebe oseb s težavami v duševnem zdravju, spremenjene družbene razmere in izkušnje pri izvajanju nalog zastopnikov in koordinatorjev v praksi.  Kontinuirano izvajanje izobraževanj za izpit za zastopnike pravic oseb na področju duševnega zdravja in za koordinatorje obravnave v skupnosti z namenom zagotavljanja ustrezne (širše) mreže. | MDDSZ | CSD, Posebni socialno varstveni zavodi (PSVZ), NVO, MZ, zastopniki pravic osebna področju duševnega zdravja | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2025 (pripravljena analiza vsebin izobraževanj za izpit za zastopnike in koordinatorje)  31. 12. 2025 (pripravljene spremembe obeh Pravilnikov)  31. 12. 2025 (Izvedeno izobraževanje in imenovanje in delovanje vsaj 18 zastopnikov pravic oseb na področju duševnega zdravja) | - Pripravljena analiza vsebin izobraževanj za izpit za zastopnike pravic oseb na področju duševnega zdravja in za izpit za koordinatorje obravnave v skupnosti;  - pripravljene spremembe Pravilnika o načinu in vsebini obravnave v skupnosti ter vsebini, pogojih in načinu opravljanja izpita za koordinatorja obravnave v skupnosti in Pravilnika o merilih za določitev višine nagrade in za povrnitev stroškov za delo zastopnika pravic oseb na področju duševnega zdravja;  - izvedeno izobraževanje za obe ciljni skupini: ciljna vrednost: 2 x;  - imenovanih in aktivno delujočih vsaj 18 zastopnikov pravic oseb na področju duševnega zdravja |
| *Ukrep: 2.17: Evalvacija dela zastopnikov pravic oseb na področju duševnega zdravja* | Evalvacijo dela zastopnikov je potrebno opraviti z namenom posodobitve instituta in ustrezne sistemske umestitve zastopnikov, primerljivo z ostalimi podobnimi instituti. | MDDSZ | Zunanji izvajalec | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2025 | Opravljena evalvacija dela zastopnikov pravic oseb na področju duševnega zdravja.  Razvita nova orodja za spremljanje dela zastopnikov |
| *Ukrep 2.18: Programi socialnega vključevanja* | Zagotavljanje dodatne in ciljane podpore uporabnikom, vključenim v socialnovarstvene programe, ki jih izvajajo centri za socialno delo in nevladne organizacije, in drugim uporabnikom s kompleksnimi težavami | MDDSZ | Centri za socialno delo, nevladne organizacije, IRSSV, izvajalci socialno varstvenih programov in izvajalci programov v podporo družini. | ESS+/SLO | Leto 2025: 2.125.000 EUR,  leto 2026: 4.249.700 EUR | Ukrepi 2.18, 2.19, 2.20 se bodo izvajali v okviru programa EKP za obdobje 2021-2027. Izvajali se bodo tudi po obdobju, ki ga pokriva predmetni NIN. Finančna sredstva in kazalniki se nanašajo na celotno obdobje izvajanja omenjenih ukrepov, torej do leta 2027. | Število oseb iz ranljivih ciljnih skupin po spolu, vključenih v programe socialnega vključevanja: ciljna vrednost 2.880 za celotno obdobje trajanja projekta  25 % oseb iz ranljivih skupin z izboljšano socialno vključenostjo predvidoma 720 oseb za celotno obdobje trajanja projekta |
| *Ukrep 2.19: Okrepitev mreže večnamenskih romskih centrov* | Krepitev in izboljševanje socialno-ekonomskega položaja pripadnikov romske skupnosti, njihovi boljši družbeni integraciji ter vzpostavitev sodelovanje in zaupanja z večinskim prebivalstvom lokalne skupnosti | MDDSZ | NVO,  izobraževalne ustanove (npr. ljudske univerze),  socialna podjetja ter  centri za socialno delo  IRSSV, Uprava RS za probacijo | ESS+/SLO | Leto 2025: 846.155 EUR,  leto 2026: 1.269.230 EUR | Število podprtih večnamenskih romskih centrov: ciljna vrednost 19 za celotno obdobje trajanja projekta  Število oseb po spolu, vključenih v VNRC: ciljna vrednost 11.520 za celotno obdobje trajanja projekta. |
| *Ukrep 2.20:* *Zagotovitev bivalnih enot, namenjenih začasnemu reševanju stanovanjskih potreb ranljivih ciljnih skupin* | Zagotovitev (nakup, izgradnja in prenova) bivalnih enot, namenjenih začasnemu reševanju stanovanjskih potreb za ranljive skupine | MDDSZ | Centri za socialno delo, nevladne organizacije, lokalne skupnost,  izvajalci programov, izvajalci socialnovarstvenih programov | ESRR/SLO | Leto 2025: 905.420 EUR,  leto 2026: 4.688.529 EUR | Število vzpostavljenih enot: ciljna vrednost 24  Število oseb na leto, ki uporablja nove bivalne enote: ciljna vrednost 168 za celotno obdobje trajanja projekta. |

1. **Vzpostavljanje pogojev za delovanje izvajalskih organizacij ter krepitev kakovosti in razvoja na področju socialnega varstva**

Resolucija za uresničevanje tretjega cilja opredeljuje 12 področij, na katerih se bodo izvajali ukrepi. Ta so: 1 -    razvoj primerljivih orodij in poenotene metodologije za merjenje kakovosti, utemeljene z vidika uporabnika; 2 - zagotavljanje pogojev za kontinuirano spremljanje učinkovitosti, kakovosti dela in rezultatov ter izvajanje evalvacij storitev in programov; priprava modela za ocenjevanje in merjenje učinkov storitev in programov socialnega varstva; 3 - spodbujanje integriranih in inovativnih storitev s ključno vlogo CSD kot povezovalne točke med različnimi izvajalci, skupnostmi in MDDSZ ter izboljšanje medresorskega sodelovanja in spodbujanje multidisciplinarnosti v storitvah in programih; 4 - nadgradnja obstoječih informacijskih sistemov v enoten informacijski sistem, ki bo omogočal poenoten način vodenja evidenc storitev, javnih pooblastil in drugih nalog po zakonu za posameznega uporabnika (bolj preprost vnos, večja preglednost, več možnosti za analize in podporo razvoju storitev in programov); 5 - vzpostavitev sistema ocenjevanja potreb uporabnikov na področju socialnega varstva; 6 - spodbujanje aktivnega delovanja uporabniških svetov v izvajalskih organizacijah in drugih oblik soodločanja uporabnikov v izvajalskih organizacijah; 7 - zagotavljanje standardov in normativov glede na potrebe ljudi in skupnosti; 8 - razvoj in krepitev kadrov na področju socialnega varstva, modernizacija sistema kariernega napredovanja; 9 - poenotenje in razbremenitev dela izvajalcev socialnega varstva s ciljem zagotovitve kakovostnejšega dela z ljudmi; 10 - zagotavljanje kontinuiranega izobraževanja, usposabljanja, supervizije in krepitve moči vseh strokovnih delavcev in sodelavcev, ki delujejo na področju socialnega varstva, z namenom poenotenja in izboljšanja kakovosti delovanja v praksi ter poenotenja pomoči in podpore uporabnikov; krepitev prostovoljstva in skrb za spremljanje prostovoljskih aktivnosti; 11 - zagotavljanje stabilnosti financiranja in prostorskih pogojev za izvajanje dejavnosti izvajalcev; 12 - spodbujanje uporabe novih tehnologij (IKT) kot podpore za izvajanje storitev in za nove storitve (na primer video svetovanje, storitve na daljavo). Gre za smernice in področja, iz katerih izhajajo spodnji ukrepi, ki bodo prispevali k uresničevanju tretjega ključnega cilja Resolucije.

V času od sprejetja Resolucije do sprejetja prvega nacionalnega izvedbenega načrta je bil že realiziran ukrep za reševanje kadrovske problematike na področju socialnega varstva. Julija 2024 je bil namreč sprejet Zakon o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe.

| 1. **Cilj: Vzpostavljanje pogojev za delovanje izvajalskih organizacij ter krepitev kakovosti in razvoja na področju socialnega varstva** | | | | | | | |
| --- | --- | --- | --- | --- | --- | --- | --- |
| **Ukrepi** | **Namen ukrepa** | **Nosilec ukrepa** | **Sodelujoči** | **Finančni vir** | **Ocena finanč. sredstev** | **Rok izvedbe** | **Kazalnik-i** |
| *Ukrep 3.1:*  *Zagotavljati izobraževanje zaposlenih o demenci pri izvajalcih socialnovarstvenih storitev (DSO, izvajalci PND, CSD)* | Izboljšati znanje zaposlenih pri delu z osebami z demenco in s tem boljšo kakovost storitev. | MSP | MZ, Združenje Spominčica in drugi | Proračun RS | Leto 2025: 1.500 EUR,  leto 2026: 1.500 EUR | 31. 12. 2026 | Število izvedenih izobraževanj na temo demence v okviru SZS. |
| *Ukrep 3.2:*  *Uveljavitev sprememb Pravilnika o standardih in normativih socialnovarstvenih storitev (spremembe pri normativih za osnovno in socialno oskrbo v institucionalnem varstvu) - (Uradni list RS, št.*[*54/22*](https://www.uradni-list.si/1/objava.jsp?sop=2022-01-1190)*)* | Dvig normativa za osnovno in socialno oskrbo v institucionalnem varstvu. Prva petina povečanja kadrovskega normativa se je uveljavila septembra 2022. Predvideno je postopno povečevanje kadrovskega normativa do 2030. | MSP | SSZS  izvajalci na področju VDC in CUDV, sindikati s področja socialnega varstva | Proračun RS in sistem dolgotrajne oskrbe | Leto 2025: 13.778.000 EUR,  leto 2026:  2.538.000 EUR | 31. 12. 2026 | Št. na novo zaposlenih v DSO, PSVZ, VDC in CUDV glede na stanje pred spremembo normativov.  Doseganje kadrovskega normativa glede na realizacijo zaposlitev. |
| *Ukrep 3.3: Vzpostavitev pogojev za izvajanje sistema pripravništva na področju socialnega varstva in štipendiranja na področju socialnega varstva* | Kratkoročni ukrepi za naslavljanje kadrovske stiske na centrih za socialno delo in drugih področjih socialnega varstva. | MDDSZ | CSD, FSD, SZS | Proračun RS | V letu 2025: 2.110.478 EUR,  v letu 2026:  2.110.478 EUR | 31. 12. 2026 | Število zaposlenih pripravnikov na CSD in število dodeljenih štipendij |
| *Ukrep 3.4:*  *Nadgradnja sistemskega zbiranja podatkov o potrebah upravičencev in uporabnikov institucionalnega varstva, institucijah, potrebah po storitvah v skupnosti in skupnostni oskrbi na nacionalni/regionalni in lokalni ravni* | Ukrepi za digitalizacijo sistema shranjevanja in uporabe podatkov v SV zavodih in pri izvajalcih PND, s katerimi se bo optimiziralo delo, izboljšalo komunikacijo, zagotovilo visoko varnost osebnih podatkov ter transparentnost in kakovost opravljanja in spremljanja storitev in pravic. | MDDSZ, MSP | SV zavodi, IRSSV, izvajalci PND | React EU,  Proračun RS, OP EPK 2021 – 2027 | V 2025:  447.726 EUR;  v letu 2026:  449.844 EUR | 31. 12. 2026 | (Nad)grajen sistem zbiranja podatkov o potrebah upravičencev in uporabnikov institucionalnega varstva, institucijah, potrebah po storitvah v skupnosti in skupnostni oskrbi. |
| *Ukrep 3.5: Priprava podlag za vpeljavo minimalnega nabora enotnih in primerljivih kazalnikov spremljanja kakovosti storitev centrov za socialno delo* | Namen je omogočiti široko razpravo o kakovosti SV storitev centrov za socialno delo ter uvesti poenotene kazalnike za spremljanje kakovosti.  Izvedena bo analiza stanja na tem področju, izpeljana fokusirana razprava o razumevanju kakovosti SV storitev CSD ter o možnih pristopih, orodjih in metodologiji za spremljanje in merjenje različnih vidikov kakovosti storitev, zlasti z vidika uporabnikov. | MDDSZ, MZ,  IRSSV,  FSD,  SCSD | Izvajalci storitev | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2026 – pripravljena analiza stanja; delno izvedena fokusirana razprava z deležniki.  Nadaljevanje v letu 2027 in zaključek v letu 2028. | Do 31. 12. 2026 pripravljena analiza stanja in delno izvedena fokusirana razprava z deležniki.  Do 31. 12. 2028: V celoti izvedena fokusirana razprava z deležniki s sprejetimi zaključki ter  pripravljene podlage za poenoten okvir spremljanja kakovosti SV storitev na CSD. |
| *Ukrep 3.6: Poenostavitev in posodobitev postopka prijave na javni razpis za socialnovarstvene programe in spremljanja izvajanja* | Racionalizirati in posodobiti postopek prijave na javni razpis ter poročanje in spremljanje izvajanja SVP | MDDSZ | SVP, CNVOS, SZS | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2026 | Posodobljena razpisna dokumentacija in poenostavljena prijava na javni razpis glede na obstoječe stanje (leto 2023) |
| *Ukrep 3.7: Priprava poslovne analize z namenom digitalizacije javnega razpisa za socialnovarstvene programe* | Oceniti/ugotoviti smiselnost in pozitivne učinke prehoda na e-javni razpis | MDDSZ | SVP, CNVOS, SZS, IRSSV | Proračun RS | 4.000 EUR | 31. 3. 2026 | Pripravljena poslovna analiza |
| *Ukrep 3.8: Digitalizacija javnega razpisa za socialnovarstvene programe* | Zagotoviti digitalno podporo za izvedbo celotnega postopka javnega razpisa | MDDSZ | SVP, CNVOS, SZS, IRSSV | Evropska sredstva (ESO) | 200.000 EUR | 31. 12. 2025 | E-javni razpis za sofinanciranje socialnovarstvenih programov |
| *Ukrep 3.9: Razvoj metodologije za načrtovanje potrebnih kadrov/zaposlitev na CSD* | Normativi števila zaposlenih za izvajanje nalog na centrih za socialno delo so sedaj vezani na število prebivalcev v regiji. Glede na različne specifične značilnosti regij in posledično različne potrebe bi bilo potrebno pri načrtovanju normativa zaposlenih upoštevati tudi te značilnosti (stopnja tveganja revščine, stopnja brezposelnosti, demografske značilnosti…) | MDDSZ | Izvajalci, izbrani preko javnega/evidenčnega naročila | Proračun RS – sredstva za financiranje redne dejavnosti | Dodatna sredstva niso predvidena | 30. 6. 2026 | Izdelana metodologija za načrtovanje potrebnih kadrov/zaposlitev na CSD |
| *Ukrep 3.10: Priprava protokolov sodelovanja z namenom večjega povezovanja z drugimi institucijami in organizacijami* | Jasno dogovorjene poti sodelovanja in določene odgovornosti vseh vključenih v procese pomoči ljudem, bodo dosegle največji sinergijski učinek za uporabnike. | MDDSZ | CSD, SCSD, druge institucije in organizacije | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2025 | Analiza obstoječih protokolov sodelovanja med različnimi organizacijami in institucijami vključenimi v procese pomoči ljudem. |

Seznam uporabljenih kratic v dokumentu:

|  |  |
| --- | --- |
|  |  |
| RS | Republika Slovenija |
| NIN | Nacionalni izvedbeni načrt |
| ReNPSV22–30 | Resolucija o nacionalnem programu socialnega varstva 2022–2030 |
| MDDSZ | Ministrstvo za delo, družino, socialne zadeve in enake možnosti |
| MSP | Ministrstvo za solidarno prihodnost |
| IRSSV | Inštitut Republike Slovenije za socialno varstvo |
| SV | socialno varstvo |
| DO | dolgotrajna oskrba |
| ZDOsk-1 | Zakon o dolgotrajni oskrbi |
| EKP 21/27 | Evropska kohezijska politika za obdobje 2021–2027 |
| CUDI | Center za usmerjanje deinstitucionalizacije |
| CDI | Center za deinstitucionalizacijo |
| CSD | Center za socialno delo |
| ZRSZ | Zavod Republike Slovenije za zaposlovanje |
| SA+ | Socialna aktivacija+ |
| PUM-O+ | Projektno učenje mlajših odraslih |
| ESS+/SLO | Evropski socialni sklad plus / Slovenija |
| SURS | Statistični urad Republike Slovenije |
| UMAR | Urad za makroekonomske analize in razvoj |
| NEET | Not in Employment, Education or Training/ Ni v izobraževanju, zaposlitvi ali usposabljanju |
| ZSV | Zakon o socialnem varstvu |
| MJU | Ministrstvo za javno upravo |
| MVI | Ministrstvo za vzgojo in izobraževanje |
| MZ | Ministrstvo za zdravje |
| NIJZ | Nacionalni inštitut za javno zdravje |
| MOPE | Ministrstvo za okolje, podnebje in energijo |
| EKP | Evropska kohezijska politika |

1. Uradni list RS, št. 49/2022. [↑](#footnote-ref-1)
2. Sklep Vlade RS o imenovanju Nacionalne koordinacijske skupine za pripravo nacionalnih izvedbenih načrtov na področju socialnega varstva, številka: 02401-40/2022/4, datum: 5. 1. 2023. [↑](#footnote-ref-2)
3. Eurofound 2022. *Fifth round of the living, working and COVID-19 e-survey: Living in a new era of uncertainty*. Dostopno na: [Living, working and COVID-19 in the European Union and 10 EU neighbouring countries | European Foundation for the Improvement of Living and Working Conditions (europa.eu)](https://www.eurofound.europa.eu/en/publications/2021/living-working-and-covid-19-european-union-and-10-eu-neighbouring-countries). [↑](#footnote-ref-3)
4. NIJZ 2023. *Pandemija Covida-19 v Sloveniji. Izsledki spletne raziskave o vplivu pandemije na življenje* *(SI-PANDA)*. 25. izvedba, strani 24-27. Dostopno na: <https://nijz.si/wp-content/uploads/2023/04/SI-PANDA-25.-IZVEDBA.pdf> [↑](#footnote-ref-4)
5. Gabrijelčič Blenkuš, Mojca, Kofol Bric, Tatjana, Zaletel, Metka, Hočevar Grom, Ada, Lesnik, Tina, urednice. 2021. *Neenakosti v zdravju: izziv prihodnosti v medsektorskem povezovanju*. Strani 140-149. Dostopno na: <https://www.nijz.si/sites/www.nijz.si/files/publikacije-datoteke/neenakosti_e_verzija.pdf> [↑](#footnote-ref-5)
6. SURS 2022. *Inflacija na letni ravni 10,3-odstotna, na mesečni 0,2-odstotna*. Novica. December 2022, dostopno prek: <https://www.stat.si/StatWeb/News/Index/10815>. [↑](#footnote-ref-6)
7. UMAR 2024. *Jesenska napoved gospodarskih gibanj 2024.* Ljubljana, september 2024, str. 30-32. Dostopno prek: <https://umar.gov.si/fileadmin/user_upload/napovedi/jesen/2024/JN2024_final.pdf> [↑](#footnote-ref-7)
8. UMAR 2024. *Jesenska napoved gospodarskih gibanj 2024.* Ljubljana, september 2024, str. 30-32. Dostopno prek: <https://umar.gov.si/fileadmin/user_upload/napovedi/jesen/2024/JN2024_final.pdf> [↑](#footnote-ref-8)
9. Konec avgusta 2022 je bil v Državnem zboru sprejet Zakon o začasnih ukrepih za odpravo posledic draginje za najbolj ranljive skupine prebivalstva, konec septembra 2022 Zakon o začasnih ukrepih za omilitev posledic draginje za upravičence do otroškega dodatka, oktobra 2022 Zakon o interventnih ukrepih v vzgoji in izobraževanju, novembra 2022 Zakon o nujnih ukrepih za povečanje prihodkov upokojencev in omejitev dviga oskrbnin na področju socialnega varstva in decembra 2022 Zakon o pomoči gospodarstvu za omilitev posledic energetske krize. Začasni ukrepi, ki izhajajo iz teh zakonov, se konec leta 2024 iztekajo. [↑](#footnote-ref-9)
10. UMAR 2023. *Pomladanska napoved gospodarskih gibanj 2023*. Ljubljana, marec 2023. [↑](#footnote-ref-10)
11. Vlada RS, GOV.SI 2023. Prebivalcem, gospodarstvu in občinam več kot pol milijarde za odpravo posledic poplav. Novica, 5. 10. 2023, dostopno na: <https://www.gov.si/novice/2023-10-05-prebivalcem-gospodarstvu-in-obcinam-vec-kot-pol-milijarde-za-odpravo-posledic-poplav/> [↑](#footnote-ref-11)
12. UMAR 2023. *Jesenska napoved gospodarskih gibanj 2023*. September 2023, dostopno prek: <https://www.umar.gov.si/fileadmin/user_upload/napovedi/jesen/2023/JNGG_2023_s.pdf> [↑](#footnote-ref-12)
13. UMAR 2024. *Jesenska napoved gospodarskih gibanj 2024.* Ljubljana, september 2024, str. 16-25. Dostopno prek: <https://umar.gov.si/fileadmin/user_upload/napovedi/jesen/2024/JN2024_final.pdf> [↑](#footnote-ref-13)
14. Zavod RS za zaposlovanje 2024. *Strokovna izhodišča za leto 2025.* Ljubljana, november 2024. Dostopno prek: <https://www.ess.gov.si/fileadmin/user_upload/Trg_dela/Dokumenti_TD/Analize/Strokovna_izhodisca_za_2025.pdf> [↑](#footnote-ref-14)
15. Zavod RS za zaposlovanje 2025. Zaposlovanje tujcev. Aktualni podatki 2025. Dostopno prek: [Trg dela v številkah - Zavod Republike Slovenije za zaposlovanje](https://www.ess.gov.si/partnerji/trg-dela/trg-dela-v-stevilkah/) [↑](#footnote-ref-15)
16. SURS 2024. Delež tujih državljanov med delovno aktivnimi največji doslej. Objava 16. 1. 2025, dostopno prek: [Delovno aktivno prebivalstvo, november 2024](https://www.stat.si/StatWeb/News/Index/13370) [↑](#footnote-ref-16)
17. Zavod RS za zaposlovanje 2025. *Trg dela v številkah, aktualni podatki za december 2024*. Dostopno prek: [Trg dela v številkah - Zavod Republike Slovenije za zaposlovanje](https://www.ess.gov.si/partnerji/trg-dela/trg-dela-v-stevilkah/) [↑](#footnote-ref-17)
18. UMAR 2022. *Poročilo o razvoju 2022*. Ljubljana, julij 2022, str. 9. Dostopno prek: <https://www.umar.gov.si/fileadmin/user_upload/razvoj_slovenije/2022/slovenski/POR2022_splet2.pdf> [↑](#footnote-ref-18)
19. UMAR 2023. *Pomladanska napoved gospodarskih gibanj 2023*. Ljubljana, marec 2023, str. 26-27. [↑](#footnote-ref-19)